
Par grozījumiem Gulbenes novada pašvaldības domes 2025.gada 27.marta lēmumā Nr.GND/2025/244 (protokols Nr.8; 82.p.) "Par iepirkumu komisijas apstiprināšanu projekta “Ēku siltumapgādes vieda vadība” iepirkuma organizēšanai" 

Ņemot vērā Jāņa Barinska stāšanos Gulbenes novada pašvaldības izpilddirektora vietnieka amatā saskaņā ar Gulbenes novada pašvaldības domes 2026.gada 27.augusta lēmumu Nr.GND/2026/706 "Par Jāņa Barinska iecelšanu Gulbenes novada pašvaldības izpilddirektora vietnieka amatā" un 2026.gada 31.augustā noslēgto darba līgumu Nr.GND/DL/2026/14 un Gulbenes novada pašvaldības domes deputāta pilnvaru izbeigšanos pirms termiņa,  ir nepieciešams veikt grozījumus Gulbenes novada pašvaldības domes 2025.gada 27.marta lēmumā Nr.GND/2025/244 (protokols Nr.8; 82.p.) "Par iepirkumu komisijas apstiprināšanu projekta “Ēku siltumapgādes vieda vadība” iepirkuma organizēšanai", precizējot Jāņa Barinska amatu, kā arī no jauna izvērtējot viņa amatu savienošanu Gulbenes novada pašvaldībā.
Izvērtējot Jāņa Barinska amatu savienošanu, konstatējams, ka viņš var savstarpēji savienot šādus amatus Gulbenes novada pašvaldībā – Gulbenes novada pašvaldības izpilddirektora vietnieka, Gulbenes novada pašvaldības grantu programmas "UZŅĒMĪGI Gulbenes novadā" komisijas priekšsēdētāja vietnieka, Gulbenes novada pašvaldības vides aizsardzības fonda padomes locekļa, Gulbenes novada pašvaldības autoceļu (ielu) fonda komisijas priekšsēdētāja un iepirkuma “Ēku siltumapgādes vieda vadība” iepirkumu komisijas  locekļa amatus, pamatojoties uz likuma “Par interešu konflikta novēršanu valsts amatpersonu darbībā” 4.panta pirmās daļas 14.punktu, otro daļu, 7.panta ceturtās daļas 2.punkta a) apakšpunktu un sestās daļas 2.punktu.
Pamatojoties uz likuma “Par interešu konflikta novēršanu valsts amatpersonu darbībā” 8.1. panta piektās daļas 1. un 2.punktu, izvērtējot konstatētos faktiskos apstākļus, secināms, ka Jāņa Barinska amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Ņemot vērā augstāk minēto un pamatojoties uz Publisko iepirkuma likuma 17.panta vienpadsmito daļu, kas nosaka, ka pasūtītāji var vienoties par atsevišķu iepirkumu kopīgu rīkošanu, 24.panta otro daļu, kas nosaka, ka iepirkuma komisiju izveido katram iepirkumam atsevišķi vai uz noteiktu laikposmu; izveidojot iepirkuma komisiju, pasūtītājs nodrošina, lai šī komisija būtu kompetenta jomā, kurā tiks slēgts iepirkuma līgums, Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Ministru kabineta 2023. gada 27. jūnija noteikumiem Nr. 350 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma “Viedās pašvaldības” īstenošanas noteikumi”, likuma “Par interešu konflikta novēršanu valsts amatpersonu darbībā” 4.panta pirmās daļas 14.punktu, otro daļu, 7.panta ceturtās daļas 2.punkta a) apakšpunktu un sestās daļas 2.punktu, 8.1.panta piektās daļas 1. un 2.punktu, atklāti balsojot ar … balsīm “PAR”, “PRET”- , “ATTURAS”- , Gulbenes novada pašvaldības dome NOLEMJ:
	1. Izdarīt Gulbenes novada pašvaldības domes 2025.gada 27.marta lēmumā Nr.GND/2025/244 (protokols Nr.8; 82.p.) "Par iepirkumu komisijas apstiprināšanu projekta “Ēku siltumapgādes vieda vadība” iepirkuma organizēšanai" šādus grozījumus:
	1.1. Aizstāt lēmuma 1.punkta 1) apakšpunktā vārdus “Gulbenes novada pašvaldības domes deputāts” ar vārdiem “Gulbenes novada pašvaldības izpilddirektora vietnieks”.
	1.2.  Papildināt lēmumu ar 4. punktu šādā redakcijā:
“4. Atļaut Jānim Barinskim savstarpēji savienot šādus amatus Gulbenes novada pašvaldības izpilddirektora vietnieka, Gulbenes novada pašvaldības grantu programmas "UZŅĒMĪGI Gulbenes novadā" komisijas priekšsēdētāja vietnieka, Gulbenes novada pašvaldības vides aizsardzības fonda padomes locekļa, Gulbenes novada pašvaldības autoceļu (ielu) fonda komisijas priekšsēdētāja un iepirkuma “Ēku siltumapgādes vieda vadība” iepirkumu komisijas  locekļa amatus.”
2. Lēmums stājas spēkā 2026.gada 24.septembrī.

Gulbenes novada pašvaldības domes priekšsēdētājs					N.Mazūrs

